**Greit å vite:**

| **Når jeg leser …** | **da betyr det …** |
| --- | --- |
| beskyttelse, en | noe som beskytter |
| endring, en | en forandring, resultat av forandring |
| forretnings-kvinne, en | en kvinne som driver forretninger |
| fremgang, en | som går fremover, blir bedre |
| kriminalitet, en | her: forbrytelser som en vanlig del av samfunnet |
| kvinnelig | som er kvinne |
| macho-kultur, en | en kultur preget av overdrevent maskuline trekk |
| makt | autoritet, rådighet |
| myrde, å | det å drepe noen |
| ny-valgt | nylig valgt |
| rettighet, en | rett til noe som du får i kraft av en lov eller avtale |
| styrke, å | det å gjøre sterkere |
| tjene, å | det å få inntekt av arbeidet du gjør |
| ulikhet, en | det å være forskjellig fra noe annet |
| velge, å | det å bestemme seg for noe blant to eller flere muligheter |
| vold, en | en brutal bruk av fysisk makt |

# 664 – Kvinnene tar styringen

# Klar Tale nr. 23 / 2024

Norge har kommet langt i arbeidet med like-stilling. Det er sammenlignet med mange andre land.

Like-stilling handler om at kvinner og menn skal ha like rettigheter. Og like muligheter i samfunnet.

Ordninger som permisjon for foreldre og barne-hage gjør at kvinner kan være mer i arbeid. På Stortinget er det nesten like mange kvinner som menn.

Men Norge har også noen utfordringer. Vold mot kvinner er én utfordring. Én av fem norske kvinner sier de har blitt voldtatt minst én gang. Men svært få personer blir dømt for voldtekt.

Norske kvinner tjener i snitt mindre enn menn. Og flere kvinner enn menn jobber deltid. Det er fortsatt flest menn med makt i Norge. 36,7 prosent av ordførerne i Norge er kvinner. 40,6 prosent av politikere i kommune-styrer og fylkes-ting er kvinner. På Stortinget er 45 prosent av representantene kvinner.

*Kilder: FN*

# Spørsmål:

1.  Hvilket land var først ute med en kvinne som president?

**Svar:**

2.   Hvilket år ble Vigdís Finnbogadóttir president?

**Svar:**

3.   Hvor mange land har hatt kvinnelige ledere i perioden 1960 til 2023?

**Svar:**

4. Hvor mange av de folkevalgte i India er kvinner?

**Svar:**

5. Hvilket land får Claudia Sheinbaum som første kvinnelige president 1. oktober?

**Svar:**

6. Hva vil Claudia Sheinbaum jobbe for?

**Svar:**

7. Hvilket land i Afrika var det som først fikk kvinnelig president?

**Svar:**

8. Hvor mange av politikerne i Norge var kvinner i 2022?

**Svar:**

**Oppgave: Sett ordene på rett sted i teksten**

løgn

partiet

fram

historie

styrte

gammel

lege

perioder

aktiv

kvinner

Norges første kvinnelige statsminister

Gro Harlem Brundtland var opprinnelig \_ \_ \_ \_. Så ble hun Norges statsminister. Det skjedde i 1981. Ingen andre \_ \_ \_ \_ \_ \_ \_ hadde styrt Norge før henne. Hun var også den yngste statsministeren i Norges historie.

Som lege var hun godt kjent med saken om abort. Som politiker engasjerte hun seg blant annet i denne saken. Hun ville at kvinner skulle få bestemme selv.

Brundtland styrte Norge i flere \_ \_ \_ \_ \_ \_ \_ \_. Hun ledet tre ulike regjeringer \_ \_ \_ \_ til 1996.

I 2023 kom TV-serien «Makta». I den blir vi kjent med litt av Brundtlands \_ \_ \_ \_ \_ \_ \_ \_ som politiker. Serien har både sannhet og \_ \_ \_ \_ i seg. Det sier skaperne av serien selv.

Brundtland er i dag 85 år \_ \_ \_ \_ \_ \_. Hun er fortsatt \_ \_ \_ \_ \_ i politikken. Hun ble valgt inn i Oslo bystyre i valget i 2023.

Kun én kvinne har vært statsminister etter Brundtland. Det var Erna Solberg fra \_ \_ \_ \_ \_ \_ \_ Høyre. Hun \_ \_ \_ \_ \_ \_ Norge fra 2013 til 2021.

*Kilder: Store norske leksikon, NRK, Klar Tale*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Eller på nett her:

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.